paragraph_text: Sve do 18. stoljeća nije bilo domorodačkog stanovništva na mjestu današnjeg grada Volžskoga. Prvi naseljenici su bile izbjeglice koje su sebe nazivale "bezrodnie" (безродные, "bez roda, bez svojte") i selo koje su izgradili je dobilo ime Bezrodnoje. Godine 1720. Petar Veliki je, primijetivši izobilje šuma murve (duda), naredio ondje izgradnju državne tvornice svile.